Diari Oficial de la Generalitat Valenciana


Sumari del DOGV 9817, del 27-03-2024 (2024/2368)

RESOLUCIÓ d'11 de març de 2024, de la directora general de Farmàcia, en què admet a tràmit la sol·licitud formulada per l'alcalde president de l'Ajuntament de Portell de Morella per a l'autorització d'una farmaciola permanent en el municipi de Portell de Morella.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9817

Data del DOGV
:   27-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2368


Data del document
:   11-03-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ d'11 de març de 2024, de la directora general de Farmàcia, en què admet a tràmit la sol·licitud formulada per l'alcalde president de l'Ajuntament de Portell de Morella per a l'autorització d'una farmaciola permanent en el municipi de Portell de Morella. [2024/2368]  
Vista la sol·licitud formulada per l'alcalde president de l'Ajuntament de Portell de Morella (Castelló), per a l'autorització d'una farmaciola permanent en l'esmentat municipi, a conseqüència del tancament de l'única oficina de farmàcia existent en el municipi.  
Si considerem que hi ha en l'esmentat nucli de població 166 habitants censats.  
I que es compleix el que es preveu en l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
  
Admetre a tràmit aquesta sol·licitud amb les indicacions següents:  
- L'Ajuntament de Portell de Morella oferix local per a la instal·lació de la farmaciola en l'avinguda de Sant Isidre, s/n.  
- El mínim d'assistència és de 10 hores setmanals d'atenció al públic, preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la mateixa zona farmacèutica (1 de la província de Castelló) o altres contigus, interessats en l'adjudicació de la farmaciola, hauran de presentar en el termini màxim d'un mes, comptat a partir de l'endemà a la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com acreditació de la distància existent entre les oficines de farmàcia i el local proposat per a la instal·lació de la farmaciola i si és el cas, acreditació de farmàcia de viabilitat econòmica compromesa. La vinculació de la farmaciola es realitzarà conforme a l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
  
La presentació de sol·licituds es podrà efectuar al Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions públiques.  
  
València, 11 de març de 2024.- La directora general de Farmàcia: Elena Gras Colomer.